Η μήτρα φθάνει σε ύψος μέχρι τον ομφαλό και μέχρι τώρα η έγκυος έχει πάρει περίπου 5 κιλά. Η μήτρα γίνεται πολύ εύκολα αισθητή με την ψηλάφηση της κοιλιάς, ωστόσο το ανώτερο τμήμα της δεν ξεπερνάει τον ομφαλό. Αν κανείς δει την κοιλιά της εγκύου από το πλάι, είναι εμφανής η παρουσία της εγκυμοσύνης. Ωστόσο, στις γυναίκες με αυξημένο δείκτη μάζας σώματος, το κοιλιακό λίπος μπορεί να "κρύβει" την αναπτυσσόμενη μήτρα, επομένως σε αυτές τις γυναίκες η εγκυμοσύνη τους δεν είναι τόσο εμφανής στον 5ο μήνα.